Խառը իրականություն

մինի|Խառը իրականության սարք: «Sandscape» վիրտուալ լանդշաֆտը և դրա առարկաները փոխազդում են օգտագործողի հետ, ով ձևավորում է այս լանդշաֆտը ավազի միջոցով, այն տեղադրված է Սան Ֆրանցիսկոյի Մանկական արվեստի թանգարանում:| աջից|215x215փքս
**Խառը իրականությունը** (), որը երբեմն
անվանում են հիբրիդային իրականություն  իրական և վիրտուալ աշխարհների միավորման հետևանք է նոր միջավայրեր և պատկերացումներ ստեղծելու համար, որտեղ ֆիզիկական և թվային օբյեկտները գոյակցում և փոխազդում են ներկա ժամանակում։

## Սահմանում
1994 թվականին Փոլ Միլգրամը և Ֆումիո Կիշիրոն խառը իրականությունը սահմանեցին որպես  «ամեն ինչ վիրտուալ շարունակականության ծայրահեղությունների միջև»։ Խառը իրականությունը Միլգրամի կողմից սահմանվում է, որպես այնպիսի միջավայր, որում իրական և վիրտուալ աշխարհները ներկայացվում են մեկ էկրանի վրա, որտեղ վիրտուալ շարունակականությունը տարածվում է ամբողջական իրականությունից մինչև ամբողջովին վիրտուալ միջավայր՝ ընդլայնված իրականությամբ և վիրտուալությամբ դրա ներսում։

Այս շարունակականությունը բաղկացած է Սթիվ Մենի Միջին իրականության հայեցակարգի երկու առանցքներից, որոնք իրականացվել են 1970-ականներին և 1980-ականների սկզբին նրա կողմից ստեղծված սաղավարտների, կրելի համակարգիչների և լուսանկարչական համակարգերի միջոցով։  Նրա ներսում երկրորդ առանցքը մեդիալ շարունակությունն է, որը ներառում է, օրինակ, նվազեցված իրականությունը (որը գործում է սաղավարտների կամ ակնոցների մեջ, որոնք արգելափակում են գովազդը կամ փոխարինում են այն օգտակար տեղեկություններով)։

## Տարբերությունները  MR-ի և VR/AR-ի միջև
Շատ փորձագետներ փորձում են սահմանել տերմինները և նույնիսկ առանձնացնում են իրական աշխարհից վիրտուալ անցման փուլերը, օրինակ՝ «Mixed Reality in Architecture, Design and Construcrion »՝ հեղինակած Սյանգյու Վանգի և Մարկ Աուրել Շնաբելի կողմից Սիդնեյի համալսարանից, ինչպես նաև «The Engineering of Mixed Reality Systems » Էմանուել Դյուբուայի ղեկավարությամբ։ Իրենց ուսումնասիրություններում հեղինակները համաձայնել են, որ խառը իրականությունը տեխնոլոգիա է, որտեղ վիրտուալ և իրական աշխարհները փոխազդում են։ Դեռևս չկան ընդհանուր ընդունված ստանդարտներ, սակայն ընդգծված են իրական վիրտուալությանն(Real virtuality) անցնելու հետևյալ փուլերը.

• Իրական աշխարհը մենք տեսնում ենք ինքներս՝ առանց հավելյալ գաջեթների և տեխնոլոգիաների։

• Վիրտուալ իրականությունը (VR) ամբողջությամբ կտրում է իրական աշխարհից, մարդը տեսնում է նկար, գծանկար, նախագծային միջավայր։

• Ընդլայնված իրականությունը (AR) մասամբ փոխարինում է իրական աշխարհը, վիրտուալ պատկերը վերադրվում է գոյություն ունեցող աշխարհի վրա։ Ըստ էության, դա իրական աշխարհի վրա գծված ակնարկ կամ հոլոգրամ է։ Կարևոր է հասկանալ, որ վիրտուալ նկարը չի փոխանցում առարկաների իրական գտնվելու վայրի և շրջակա միջավայրի հետ փոխազդեցության զգացողություն։ Եվ սա հենց հիմնական տարբերությունն է ընդլայնված և խառը իրականության միջև։

• Խառը իրականությունը (MR) թույլ է տալիս տեսնել իրական և վիրտուալ օբյեկտների փոխազդեցությունը։ Մարդն արդեն կարող է գնահատել առաջին պլանն ու հետին պլանը, թե ինչ դիրքում են գտնվում առարկաները միմյանց նկատմամբ և, որ ամենակարևորն է, առաջանում է իրական և վիրտուալ առարկաների շփման կետ։

## Կիրառում
Խառը իրականության հաշվողական միջոցները (interfaces) մշակվել են համակարգչային հրահանգների, արտադրության և բժշկության համար։  Այս կիրառությունները ցույց են տալիս, որ  համակարգերը անձին հնարավորություն են տալիս փոխազդել իրական աշխարհի հետ այնպես ինչպես երբևէ հնարավոր չի եղել։ Օրինակ՝ Բաջուրայի աշխատանքը ծածկում է վիրտուալ ուլտրաձայնային պատկերները հիվանդի մարմնում, բժիշկներին հնարավորություն տալով, ունենալ ռենտգեն ախտորոշման պատկերը ասեղային բիոպսիա կատարելու ընթացքում։

## Ծանոթագրություններ

Կատեգորիա:Վիրտուալ իրականություն
Կատեգորիա:Իրականություն ըստ տեսակի
Կատեգորիա:Մարդ-համակարգիչ փոխազդեցություն
Կատեգորիա:Հաշվարկում և հասարակություն